**Μεθοδολογία υπολογισμού χρονοχρεώσεων και όρια απασχόλησης σε προγράμματα που διαχειρίζεται η Μ.Ο.Δ.Υ. του ΕΛΚΕ ΠΑΝΤΕΙΟΥ Πανεπιστημίου**

Σκοπός της παρούσας εισήγησης είναι ο επανακαθορισμός της χρονοχρέωσης των αμοιβών εσωτερικών και εξωτερικών συνεργατών-ερευνητών, οι οποίοι συμμετέχουν στην εκτέλεση ερευνητικών προγραμμάτων. Σε περίπτωση ανάληψης ερευνητικών έργων για τα οποία οι προβλεπόμενες από το χρηματοδότη χρονοχρεώσεις αποκλίνουν των προτεινόμενων στην παρούσα εισήγηση, εφαρμόζονται οι σχετικές οδηγίες του χρηματοδότη όπως αυτές περιλαμβάνονται ρητά στους όρους χρηματοδότησης με την προϋπόθεση να μην αντίκειται στην Εθνική και Κοινοτική Νομοθεσία.

Ο επανακαθορισμός της μεθοδολογίας υπολογισμού της χρονοχρέωσης των απασχολουμένων σε προγράμματα του ΕΛΚΕ , γίνεται λαμβάνοντας υπόψη:

1. Υπουργική Απόφαση υπ’ αριθ. 81986/ΕΥΘΥ712 (ΦΕΚ Β΄-1822/24.08.2015) «Εθνικοί κανόνες επιλεξιμότητας δαπανών για τα προγράμματα του ΕΣΠΑ 2014 – 2020 − Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014−2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων».
2. Τον Νόμο 4310/2014(ΦΕΚ Α΄-258), ιδίως το άρθρο 78 αυτού, περί του χρόνου απασχόλησης μελών ΔΕΠ.
3. Τον Νόμο 4386/2016(ΦΕΚ Α΄-83), ιδίως το άρθρο 27 αυτού περί του χρόνου απασχόλησης μελών Ε.Ε.Π, Ε.ΔΙ.Π και Ε.Τ.ΕΠ.
4. Τον Ν.3979/2011 άρθρο 41 (Α΄-138) περί του χρόνου απασχόλησης των μονίμων υπαλλήλων και του προσωπικού με σχέση εργασίας ιδιωτικού δικαίου αορίστου χρόνου των υπηρεσιών του δημοσίου.

Όσον αφορά την συμμετοχή των μελών ΔΕΠ-ΕΔΙΠ-ΕΕΠ-ΕΤΕΠ στα προγράμματα, θα πρέπει να ελέγχεται από το τμήμα η συνολική απασχόλησή τους , σύμφωνα με τον παραγωγικό τους χρόνο, ο οποίος θα πρέπει να αποτυπώνεται στα φύλλα εργασίας (Timesheet και Global Timesheet) συνολικά για όλα τα προγράμματα.

Λόγω της αλλαγής των ετήσιων παραγωγικών ωρών πλήρους απασχόλησης από 1.680 σε 1.720 ώρες (Υπουργική Απόφαση Αριθμ. 81986/ΕΥΘΥ712 (ΦΕΚ Β΄-1822/24.08.2015)), εγκρίνεται ο διαχωρισμός των συμβάσεων, ώστε να υπολογίζεται με διαφορετικό τρόπο το ωρομίσθιο πριν από και μετά την έγκριση της παρούσας εισήγησης.

1. **Γενικά**

Η μεθοδολογία υπολογισμού της χρονοχρέωσης (Μικτή Ωριαία Αμοιβή) σε προγράμματα εφαρμόζεται στις παρακάτω κατηγορίες απασχολούμενων:

α. Στο Διδακτικό / Ερευνητικό / Εκπαιδευτικό Προσωπικό (Μέλη ΔΕΠ, Μέλη ΕΔΙΠ / EEΠ και Μέλη ΕΤΕΠ)

β. Στο Διοικητικό και Τεχνικό Προσωπικό (Μόνιμοι Δημόσιοι Υπάλληλοι, ΙΔΑΧ, ΙΔΟΧ)

γ. Στους Εξωτερικούς συνεργάτες

1. **Υπολογισμός χρονοχρέωσης (Μικτή Ωριαία Αμοιβή /Μ.Ω.Α.) για το Διδακτικό / Ερευνητικό / Εκπαιδευτικό / Διοικητικό / Τεχνικό Προσωπικό.**
	1. **Η Μεθοδολογία**

Ως βάση υπολογισμού λαμβάνονται οι τακτικές ετήσιες αποδοχές (συμπεριλαμβανομένων των εργοδοτικών εισφορών) του προηγούμενου έτους από το μήνα αναφοράς, του προσωπικού αυτού, οι οποίες ανάγονται σε ωριαίο κόστος (Μ.Ω.Α), αφού διαιρεθούν με το σύνολο των ετήσιων παραγωγικών ωρών.

Ο προσδιορισμός των ετήσιων παραγωγικών ωρών (Σύνολο εργάσιμων ωρών ανά έτος αφαιρουμένων των αδειών, των επίσημων αργιών, των απουσιών για λόγους υγείας κλπ.), διαφέρει από κατηγορία σε κατηγορία προσωπικού καθόσον σύμφωνα με την κείμενη νομοθεσία, είναι διαφορετικός ο υποχρεωτικός (ελάχιστος) χρόνος απασχόλησης αυτών στους χώρους του Πανεπιστημίου για την εκπλήρωση των βασικών τους καθηκόντων.

Σύμφωνα με το Ν.4310/2014, άρθρο 78, ορίζονται τα εξής:

* οι ώρες εβδομαδιαίας διδακτικής απασχόλησης των μελών ΔΕΠ ορίζεται κατ’ ελάχιστο όριο σε έξι (6)
* υποχρεούνται να παρευρίσκονται στους πανεπιστημιακούς χώρους δώδεκα (12) ώρες εβδομαδιαίως, κατ’ ελάχιστο όριο, πέραν των έξι (6) ωρών διδασκαλίας και να παρέχουν κάθε μορφής διδακτικό, ερευνητικό-επιστημονικό και διοικητικό έργο.

 Σύμφωνα με το Ν.4386/2016, άρθρο 27, ορίζονται τα εξής:

* τα μέλη ΕΕΠ και ΕΔΙΠ υποχρεούνται να παρευρίσκονται στους πανεπιστημιακούς χώρους είκοσι δύο (22) ώρες εβδομαδιαίως κατ’ ελάχιστο όριο, κατανεμημένες σε τέσσερις τουλάχιστον εργάσιμες ημέρες και να παρέχουν κάθε μορφής διδακτικό έργο με αριθμό διδακτικών ωρών ανάλογο με αυτό των μελών ΔΕΠ, καθώς και κάθε μορφής επιστημονικό-ερευνητικό έργο.
* Τα μέλη ΕΤΕΠ υποχρεούνται να παρευρίσκονται στους πανεπιστημιακούς χώρους είκοσι έξι (26) ώρες εβδομαδιαίως, κατ’ ελάχιστο όριο και να παρέχουν κάθε μορφής εξειδικευμένο τεχνικό εργαστηριακό έργο.
* Τα μέλη του Διοικητικού Προσωπικού (Μόνιμοι και ΙΔΑΧ) υποχρεούνται να παρευρίσκονται στους πανεπιστημιακούς χώρους σαράντα (40) ώρες εβδομαδιαίως, κατ’ ελάχιστο όριο.

**Πίνακας 1**

**Υπολογισμός Ετήσιων Παραγωγικών Ωρών**

|  |  |  |  |  |
| --- | --- | --- | --- | --- |
| Κατηγορίες Προσωπικού | ΔΕΠ | ΕΔΙΠ / ΕΕΠ | ΕΤΕΠ | ΜΔΥ/ΙΔΑΧ/ΙΔΟΧ |
| (1) Ημερολογιακές εβδομάδες | 52 | 52 | 52 | 52 |
| (2) Υποχρεωτική (ελάχιστη) εβδομαδιαία παρουσία σε ώρες | 18 | 22 | 26 | 40 |
| (3) Σύνολο εργασιακών ωρών ανά έτος (1) x (2) =  | 936 | 1.144 | 1.352 | 2.080 |
| ΑΦΑΙΡΟΥΝΤΑΙ: |
| (4) Καλοκαιρινές άδειες, αργίες, απουσία λόγω ασθένειας ή για άλλους λόγους (σε εβδομάδες) | 9 | 9 | 9 | 9 |
| Σύνολο ωρών (2)x(4) | 162 | 198 | 234 | 360 |
| (5) Σύνολο ετήσιων παραγωγικών ωρών (3) – (4) | 774 | 946 | 1.118 | 1.720 |
| (6) Σύνολο ετήσιων παραγωγικών εβδομάδων (1)-(4) | 43 | 43 | 43 | 43 |
| (7) Σύνολο ετήσιων παραγωγικών ημερών (6)x5ημ | 215 | 215 | 215 | 215 |
| (8) Σύνολο μηνιαίων παραγωγικών ωρών (5)/12μήνες | 64,5 | 78,8 | 93 | 143 |
| Ι.Π.Α. (5)/1.720 ώρες | 0,45 | 0,55 | 0,65 | 1 |

* Ως Ι.Π.Α (Ισοδύναμο Πλήρους Απασχόλησης) ορίζεται το πηλίκο των ετήσιων παραγωγικών ωρών εργασίας (5) δια 1.720 ώρες.
* Το ανώτερο όριο για τα προγράμματα που απαιτείται Timesheet και Global Timesheet είναι 143 ώρες (άθροισμα υποχρεωτικών και πρόσθετων ωρών)

1 Ανθρωπομήνας = 143 ανθρωποώρες (1.720 ώρες/12 μήνες)

Π.χ. Μέλος ΔΕΠ με 774 ετήσιες παραγωγικές ώρες (Ι.Π.Α. 0,45) δύναται να απασχοληθεί επιπλέον 946 ώρες (υπόλοιπο 0,55 του Ι.Π.Α.) σε προγράμματα που απαιτείται Timesheet και Global Timesheet.

* 1. **Ο Υπολογισμός της Μικτής Ωριαίας Αμοιβής (Μ.Ω.Α)**

Η Μικτή Ωριαία Αμοιβή δίνεται από την παρακάτω σχέση:

|  |  |  |
| --- | --- | --- |
| Μικτή Ωριαία Αμοιβή = | Ετήσιες Μικτές Αποδοχές  |   |
| Ετήσιες Παραγωγικές Ώρες (κάθε κατηγορίας προσωπικού) |  |

Σημειώνεται ότι κατά τη φάση εκτέλεσης του έργου τα ωρομίσθια θα επανυπολογίζονται εφόσον μεταβάλλονται οι ετήσιες ακαθάριστες αποδοχές του προσωπικού, χωρίς όμως να μεταβάλλεται το συνολικά συμφωνηθέν ποσό.

ΑΝΩΤΑΤΑ ΟΡΙΑ ΑΜΟΙΒΩΝ ΜΕΛΩΝ ΔΕΠ ΑΠΟ ΠΡΟΓΡΑΜΜΑΤΑ ΤΟΥ ΕΛΚΕ ΠΑΝΤΕΙΟΥ

|  |  |
| --- | --- |
| ΧΡΗΜΑΤΟΔΟΤΟΥΜΕΝΑ ΑΠΟ ΔΙΕΘΝΕΙΣ Η ΙΔΙΩΤΙΚΟΥΣ ΠΟΡΟΥΣ | ΣΥΓΧΡΗΜΑΤΟΔΟΤΟΥΜΕΝΑ ΑΠΟ ΤΗΝ ΕΕ Η ΧΡΗΜΑΤΟΔΟΤΟΎΜΕΝΑ ΑΠΟ ΕΘΝΙΚΟΥΣ ΠΟΡΟΥΣ |
| Το άθροισμα των σε μηνιαία βάση ,πρόσθετων αμοιβών από τα προγράμματα αυτά και των μηνιαίων τακτικών αποδοχών$ \leq απο μηνιαίες αποδοχές Προέδρου Αρείου Πάγου=8314,56$ | Το άθροισμα των σε μηνιαία βάση ,πρόσθετων αμοιβών από τα προγράμματα αυτά και των μηνιαίων τακτικών αποδοχών$ \leq απο μηνιαίες αποδοχές Γ.Γρραμματέα Υπουργίου=4631,00$ |
| **Βάσει γνωμοδότησης ΝΣΚ 174/2017** |  |  |  |
| Οί πρόσθετες σε μηνιαία βάση αμοιβές από τα προγράμματα αυτά$\geq 100\% των μηνιαίων τακτικών αποδοχών πλέον εργοδοτικών$$$ εισφορών$$ | Οί πρόσθετες σε μηνιαία βάση αμοιβές από τα προγράμματα αυτά$\leq $$$100\% των μηνιαίων τακτικών αποδοχών πλέον εργοδοτικών$$$$ εισφορών$$ |
| Αναγωγή σε μηνιαία βάση | Αναγωγή σε μηνιαία βάση |

**Μηνίαια δήλωση χρόνου απασχόλησης σε global time seet**

Για την καλύτερη κατανόηση των παραπάνω δίνονται τα ακόλουθα παραδείγματα:

1. Έστω Μέλος ΔΕΠ με σύνολο ετήσιων ακαθάριστων αποδοχών 30.000€. Η Μικτή Ωριαία Αμοιβή του η οποία θα δηλωθεί, όπου απαιτείται, σε προγράμματα του ΕΛΚΕ είναι 38,76 €/ώρα και προκύπτει ως εξής:

 30.000 €/έτος (ακαθάριστες αποδοχές)

Μικτή Ωριαία Αμοιβή = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ =38,76 €/ώρα

 774 ώρες/έτος (ετήσιες παραγωγικές)

Με αναγωγή στον ανθρωπομήνα έχουμε:

Κόστος ανθρωπομήνα = 38,76€/ώρα Χ 143 ώρες/ΑΜ = 5.542,68€ (σε προγράμματα που απαιτείται Timesheet και Global Timesheet).

1. Έστω **Μόνιμος Δημόσιος Υπάλληλος** με σύνολο ετήσιων ακαθάριστων αποδοχών 18.000,00€. Η Μικτή Ωριαία Αμοιβή του η οποία θα δηλωθεί, όπου απαιτείται, σε προγράμματα του ΕΛΚΕ είναι 10,46 €/ώρα και προκύπτει ως εξής:

 18.000 €/έτος (ακαθάριστες αποδοχές)

Μικτή Ωριαία Αμοιβή = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ =10,46 €/ώρα

 1.720 ώρες/έτος (ετήσιες παραγωγικές)

Η ανωτέρω κατηγορία προσωπικού δεν δύναται να λαμβάνει πρόσθετες αποδοχές από προγράμματα που απαιτείται Timesheet και Global Timesheet.

1. **Υπολογισμός χρονοχρέωσης (Μικτή Ωριαία Αμοιβή / Μ.Ω.Α) για τους Εξωτερικούς Συνεργάτες.**
	1. **Η Μεθοδολογία**

Ως βάση υπολογισμού λαμβάνονται η κατηγοριοποίηση του προσωπικού σύμφωνα με τα τυπικά προσόντα και ο καθορισμός ανώτατων ορίων κόστους.

Οι Εξωτερικοί Συνεργάτες κατατάσσονται σε πέντε κατηγορίες, ανάλογα με τα τυπικά τους προσόντα:

• Απόφοιτοι δευτεροβάθμιας εκπαίδευσης ,

• Πτυχιούχοι τριτοβάθμιας σε βοηθό ερευνητή/Assistant Researcher,

• Κάτοχοι μεταπτυχιακού τίτλου σπουδών στην κατηγορία του ερευνητή/ Researcher,

• Κάτοχοι διδακτορικού τίτλου στην επόμενη κατηγορία του έμπειρου ερευνητή/ Senior Researcher,

Με κριτήριο τα ανωτέρω, ο ΕΥ ορίζει το ακριβές ποσό της χρονοχρέωσης, πάντα εντός του προκαθορισμένου ανώτερου ορίου της κατηγορίας εκτός και εάν ορίζονται διαφορετικά οι μέγιστες αμοιβές από τον Φορέα Χρηματοδότησης.

Στα έργα που χρηματοδοτούνται από την Ευρωπαϊκή Ένωση και απαιτείται η συμπλήρωση φύλλων χρονοχρέωσης (timesheet και Global Timesheet), η ωριαία χρέωση αποτυπώνεται στη σύμβαση που συνάπτει ο εξωτερικός συνεργάτης.

Το κόστος για την αμοιβή του φυσικού προσώπου που απασχολείται σε έργα που χρηματοδοτούνται από την Ευρωπαϊκή Ένωση και καθορίζεται με βάση τις προσφερόμενες ώρες εργασίας, δεν είναι σημαντικά διαφορετικό από αυτό που έχει ο δικαιούχος για προσωπικό του το οποίο εκτελεί παρόμοια καθήκοντα.

**Πίνακας 2**

**Αμοιβές Εξωτερικών Συνεργατών ανά κατηγορία**

|  |  |  |
| --- | --- | --- |
| ΕΛΕΥΘΕΡΟΙ ΕΠΑΓΓΕΛΜΑΤΙΕΣ | Μηνιαίο κόστος | Ωριαίο κόστος(Μ.Κ./143) |
| Απόφοιτοι δευτεροβάθμιας εκπαίδευσης  | ≤1.400,00€ | ≤9,79 |
| **Τεχνικοί Σύμβουλοι - Assistant Researcher**Πτυχιούχοι τριτοβάθμιας σε βοηθό ερευνητή/Assistant Researcher | ≤2.600,00€ | ≤18,18 |
| **Ερευνητές**Κάτοχοι μεταπτυχιακού τίτλου σπουδών στην κατηγορία του ερευνητή / Researcher ή απόφοιτοι ΑΕΙ-ΑΤΕΙ με 5ετή τουλάχιστον εμπειρία σε αντίστοιχη θέση | ≤3.000,00€ | ≤20,97 |
| **Έμπειροι Ερευνητές**Κάτοχοι διδακτορικού τίτλου στην επόμενη κατηγορία του έμπειρου ερευνητή / Senior Researcher ή κάτοχοι Μεταπτυχιακού τίτλου σπουδών με 5ετή τουλάχιστον εμπειρία σε αντίστοιχη θέση ή απόφοιτοι ΑΕΙ-ΑΤΕΙ με 10ετή τουλάχιστον εμπειρία σε αντίστοιχη θέση | ≤3.500,00€ | ≤24,48 |

**\*Οι μικτές μηνιαίες αμοιβές για Διοικητική-Λογιστική-Γραμματειακή Υποστήριξη των προγραμμάτων περιορίζονται στo ≤ των δύο πρώτων κατηγοριών.**

**Πίνακας 3**

Ο προσδιορισμός των ετήσιων παραγωγικών ωρών των Ελεύθερων Επαγγελματιών ορίζεται σε 1.720 ώρες, οι οποίες προκύπτουν ως εξής:

|  |  |  |
| --- | --- | --- |
| (1) | Ημερολογιακές εβδομάδες | 52 |
| (2) | Ώρες ανά εβδομάδα | 40 |
| (3) | Σύνολο εργασιακών ωρών ανά έτος | 2.080 |
| Αφαιρούνται: |  |  |
| (4) | Καλοκαιρινές άδειες, αργίες, απουσία λόγω ασθένειας ή για άλλους λόγους (σε εβδομάδες) | 9 |
| (5) = (2)x(4) | Σύνολο ωρών αδειών, αργιών, κλπ | 360 |
| (6) = (3)-(5) | Σύνολο ετήσιων παραγωγικών ωρών | 1.720 |
| (7) = (1)-(4) | Σύνολο ετήσιων παραγωγικών εβδομάδων | 43 |
| (8) = (7)\*5ημ. | Σύνολο ετήσιων παραγωγικών ημερών | 215 |
| (9) = (6)/12μήνες  | Σύνολο μηνιαίων παραγωγικών ωρών (6)/12μήνες | 143 |
| (10) = (2)/5ημ. | Σύνολο ημερήσιων παραγωγικών ωρών | 8 |
| (11) | Ι.Π.Α. | 1 |

**Ο ανθρωπομήνας πλήρους απασχόλησης αντιστοιχεί σε 143 παραγωγικές ώρες (1.720 ώρες / 12 μήνες)**

* 1. **Ο Υπολογισμός της Μικτής Ωριαίας Αμοιβής (Μ.Ω.Α)**

Η Μικτή Ωριαία Αμοιβή δίνεται από την παρακάτω σχέση (3):

Μέγιστες Ετήσιες Μικτές Αποδοχές (πίνακας 2, μηνιαίες αποδοχέςx12 μήνες)

Μικτή Ωριαία Αμοιβή = ---------------------------------------------------------------------------------

 1.720 ώρες/έτος (ετήσιες παραγωγικές)

|  |  |
| --- | --- |
|  |  |
|  |

Για την καλύτερη κατανόηση δίνεται το ακόλουθο παράδειγμα:

1. Έστω κάτοχος Διδακτορικού Τίτλου .

Σύμφωνα με τα στοιχεία του Πίνακα 2 , οι Ετήσιες Μικτές Αποδοχές του είναι 36.000,00 € χωρίς ΦΠΑ. Εφαρμόζοντας την σχέση (3) προκύπτει ότι:

 36.000 €

Μικτή Ωριαία Αμοιβή = \_\_\_\_\_\_\_\_\_\_\_\_\_\_\_\_ = 20,93 €/ώρα χωρίς ΦΠΑ

 1.720 ώρες

Επισημαίνεται ότι, εάν ο Επιστημονικός Υπεύθυνος ενός προγράμματος θέλει να ορίσει μεγαλύτερες Μικτές Ωριαίες Αμοιβές για κάποια κατηγορία εξωτερικών συνεργατών, θα πρέπει να υποβάλει σχετικό αίτημα, με επαρκή αιτιολόγηση, στην Επιτροπή Ερευνών & Διαχείρισης.

Να σημειωθεί ότι στα προγράμματα που χρηματοδοτούνται από την Ευρωπαϊκή Ένωση, είναι υποχρεωτική η συμπλήρωση τόσο timesheet του έργου όσο και global timesheet, προκειμένου να μπορούμε να εντάξουμε κάποια αμοιβή στο κόστος προσωπικού.

Επισυνάπτονται υποδείγματα μηνιαίων φύλλων χρονοχρέωσης, timesheet και global timesheet, σύμφωνα με τις προδιαγραφές που τίθενται από τον Οδηγό Διαχείρισης των Ευρωπαϊκών Προγραμμάτων.

Επισημαίνεται ότι οι περιορισμοί που επιβάλλονται από τους φορείς χρηματοδότησης αναφορικά με το σύστημα παρακολούθησης των ωρών απασχόλησης του υφιστάμενου προσωπικού, ισχύουν σε κάθε περίπτωση και ανεξάρτητα από το επιτρεπόμενο ύψος των πρόσθετων αμοιβών. Αναφορικά με τα συγχρηματοδοτούμενα έργα ΕΣΠΑ, τα έργα Ευρωπαϊκής Εδαφικής Συνεργασίας και τα Ευρωπαϊκά Έργα Horizon 2020, το σύνολο της απασχόλησης του υφιστάμενου προσωπικού (συμβατικής και πρόσθετης) δεν πρέπει να υπερβαίνει το χρόνο πλήρους απασχόλησης που αντιστοιχεί σε ωράριο εργασίας οκτώ (8) ωρών.

1. **Ιδία Συμμετοχή**

Σε προγράμματα που απαιτείται η συνεισφορά του φορέα με κάλυψη Ιδίας Συμμετοχής, αυτή δύναται να πραγματοποιείται με ποσοστό έως 50%, επί των τακτικών αποδοχών/παραγωγικού χρόνου των μελών του Παντείου Πανεπιστημίου (ΔΕΠ, ΕΔΙΠ, ΕΕΠ, ΕΤΕΠ και Διοικητικό Προσωπικό).

 Ο Προϊστάμενος της Μ.Ο.Δ.Υ.

 ΕΛΚΕ Παντείου Πανεπιστημίου

 Κολοβός Γρηγόριος

Ενδεικτικά ποσοστά άλλων Πανεπιστημίων

Πανεπιστήμιο Ιωαννίνων = 50% παραγωγικού χρόνου

Πανεπιστήμιο Κρήτης = ΔΕΠ 55% , ΕΔΙΠ 30%, ΕΤΕΠ 10%

Πολυτεχνείο Κρήτης = ΔΕΠ 50% , ΕΤΕΠ 30%

ΤΕΙ Κρήτης = ΔΕΠ 50%

Πανεπιστήμιο Πάτρας = ΔΕΠ 35%